AIŠKINAMASIS RAŠTAS

Dėl Molėtų rajono Alantos senelių globos namų socialinės globos kainos suderinimo

1. Parengto tarybos sprendimo projekto tikslai ir uždaviniai:

Tikslas – suderinti Molėtų rajono savivaldybės Alantos senelių globos namų socialinės globos kainą.

Uždavinys - užtikrinti teikiamų socialinės globos paslaugų kokybę bei šių paslaugų tinkamą finansavimą.

1. Siūlomos teisinio reguliavimo nuostatos:

Šiuo sprendimu teisinio reguliavimo nuostatos nenustatomos.

1. Laukiami rezultatai:

Suderinus Socialinės globos kainas bus užtikrintas tinkamas socialinės globos finansavimas bei teikiamų socialinės globos paslaugų kokybė.

1. Lėšų poreikis ir jų šaltiniai:

Spendimui įgyvendinti papildomos lėšos nereikalingos. 2022 m. Senelių globos namams socialinės globos teikimui iš savivaldybės biudžeto įstaigai finansuoti numatyta - 317 tūkst. eurų, iš valstybės biudžeto numatoma panaudoti65 tūkst. eurų, planuojama, kad asmenų mokėjimai už socialinės globos paslaugas sudarys 120 tūkst. eurų.

1. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono Alantos senelių globos namai (toliau – Senelių globos namai) yra Molėtų rajono savivaldybės stacionari socialines paslaugas teikianti biudžetinė įstaiga. Senelių globos namuose teikiamos trumpalaikės ir ilgalaikės socialinės globos paslaugos senyvo amžiaus asmenims, suaugusiems asmenims su negalia ir asmenims su sunkia negalia. Įstaiga finansuojama iš valstybės ir savivaldybės biudžetų lėšų. 2022 m. gegužės 11 d. Senelių globos namai raštu Nr. S1-12 „Dėl socialinės globos kainos nustatymo“ kreipėsi į Molėtų rajono savivaldybės administraciją, prašydami suderinti naujas socialinės globos kainas.

Senelių globos namų socialinės globos kaina apskaičiuota vadovaujantis Socialinių paslaugų finansavimo ir lėšų apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“. Socialinės globos kaina šioje įstaigoje nesikeitė nuo 2019 m. Per tą laikotarpį kito darbuotojų darbo užmokestis, augo išlaidų kaštai, todėl yra būtina perskaičiuoti socialinės globos kainą.

Socialinės globos paslaugos kainą sudaro dvi dalys: bendroji socialinės globos lėšų dalis ir kintamoji socialinės globos lėšų dalis, tenkanti vienam paslaugų gavėjui per mėnesį.

|  |  |  |  |
| --- | --- | --- | --- |
| Eil. Nr. | Išlaidų pavadinimas | Išlaidos, tenkančios vienam senyvo amžiaus asmeniui ir suaugusiam asmeniui su negalia per mėnesį, Eur | Išlaidos, tenkančios vienam asmeniui su sunkia negalia per mėnesį, Eur |
| **Bendroji socialinės globos dalis:** | | | |
| 1. | Darbo užmokestis, socialinio draudimo įmokos, kvalifikacijos kėlimas, komandiruočių išlaidos | 347 | 347 |
| 2. | Išlaidos kitoms prekėms | 13 | 13 |
| 3. | Transporto išlaidos | 3 | 3 |
| 4. | Komunalinės paslaugos | 41 | 41 |
| 5. | Ryšių paslaugos | 3 | 1 |
| **Kintamoji socialinės globos lėšų dalis:** | | | |
| 1. | Darbo užmokestis, socialinio draudimo įmokos, kvalifikacijos kėlimas, komandiruočių išlaidos | 514 | 514 |
| 2. | Maitinimo išlaidos | 103 | 103 |
| 3. | Išlaidos medikamentams | 48 | 51 |
| 4. | Išlaidos aprangai ir patalynei | 11 | 13 |
| 5. | Transporto išlaidos | 10 | 10 |
| 6. | Išlaidos kitoms prekėms ir paslaugoms | 57 | 114 |
|  | Iš viso: | 1150 | 1210 |

Vieno senyvo amžiaus asmens ir suaugusio asmens su negalia išlaikymas per mėnesį kainuoja 1150,00 Eur.

Vieno asmens su sunkia negalia išlaikymas per mėnesį kainuoja 1210,00 Eur.